ดาวโจนส์ปิดที่10,785.14 จุด รับมาตรการแก้วิกฤติหนี้กรีซ
ดาวโจนส์ปิดที่10,785.14 จุด ส่วนน้ำมันดิบตลาดไนเม็กซ์ ปิดที่ระดับ76.80 ดอลลาร์สหรัฐ/บาร์เรล รับมาตรการแก้หนี้กรีซ
11 พ.ค. 2553

ดาวโจนส์ปิดที่10,785.14 จุด ส่วนน้ำมันดิบตลาดไนเม็กซ์ ปิดที่ระดับ76.80 ดอลลาร์สหรัฐ/บาร์เรล รับมาตรการแก้หนี้กรีซ
ปิดการซื้อขายตลาดหุ้นสหรัฐ ดัชนีหุ้นสำคัญของสหรัฐบวกเพิ่มขึ้นเฉลี่ย 4% เหตุเพราะนักลงทุนพอใจที่ทั้งสหภาพยุโรป (อียู) และกองทุนการเงินระหว่างประเทศ (ไอเอ็มเอฟ) พร้อมใจกันสนับสนุนงบประมาณกว่า 140,000 ล้านดอลลาร์สหรัฐ เพื่อให้ความช่วยเหลือกรีซแก้วิกฤติหนี้สินของประเทศ รวมทั้งบรรเทาความวิตกของนักลงทุนต่อวิกฤติหนี้สินของยุโรป ไม่ให้ส่งผลกระทบต่อตลาดหุ้นและตลาดเงินทั่วโลก
ด้านราคาน้ำมันดิบตลาดไนเม็กซ์ เพิ่มขึ้น 1.69 ดอลลาร์สหรัฐ ไปปิดที่ระดับ 76.80 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ 10,785.14 จุด เพิ่มขึ้น 404.71 จุด แนสแดค ปิดที่ 2,374.67 จุด เพิ่มขึ้น 109.03 จุด และเอสแอนด์พี ปิดที่ 1,159.73 จุด เพิ่มขึ้น 48.85 จุด